2015թ. նոյեմբերի 10-ին Հայ-ամերիկյան առևտրաարդյունաբերական պալատի առաջ Հայաստանում ԱՄՆ դեսպան Ռիչարդ Միլսը հանդես եկավ ծրագրային ելույթով[9], որտեղ ներկայացրեց այն չորս գերակայությունները, որոնք պաշտոնական Վաշինգտոնն է առաջադրել՝ 1) երկու երկրների միջև գործարար ու առևտրային հարաբերությունների խորացում՝ ԱՄՆ ուղղակի ներդրումներն ավելացնելու հեռանկարով, 2) Հայաստանում կոռուպցիայի դեմ պայքարը, 3) ժողովրդավարական հաստատությունների, մարդու իրավունքների և քաղաքացիական հասարակության ամրապնդումը, 4) ոչ միայն Հայաստանի հետ երկկողմ հարաբերությունների ու ընդհանուր նպատակների, այլև ամբողջ աշխարհում ԱՄՆ արտաքին քաղաքականության տարբեր հարցերի հստակեցում ու ավելի ակտիվ պարզաբանում: